02/02/2011 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria de bolsas de investigación do ano 2011

O obxecto da presente convocatoria é a concesión de dezaoito bolsas para persoas que sexan tituladas universitarias, que pretendan facer un traballo de investigación no período 2011-2012, cunha duración mínima de nove meses, e que se distribúen nas seguintes áreas: Área de ciencias xurídicas e sociais: 3 bolsas Área de ciencias experimentais e da saúde: 8 bolsas Área de ensinanzas técnicas: 2 bolsas Área de humanidades: 5 bolsas A dotación total das bolsas é de 137.250 € (7.625 €, cada unha), e a súa aplicación presupostaria corresponde á partida 0601/324A/481. Poderán participar nesta convocatoria todas as persoas residentes na provincia da Coruña, que pretendan realizar un traballo de investigación, e que reúnan os seguintes requisitos: 2.1.- Posuír unha titulación universitaria.2.2.- Acreditar a residencia en calquera concello da provincia da Coruña, mediante a presentación do correspondente certificado de empadroamento, cunha antigüidade de, polo menos, un ano antes da data da publicación no B. O. P. da presente convocatoria.2.3.- Non ser titular, no momento no que se produza a adxudicación da bolsa, de ningunha outra bolsa de investigación referida ao mesmo período, aínda que o proxecto para o que posúa a bolsa sexa diferente ao que se refire a súa solicitude. O ter sido titular da bolsa en anteriores convocatorias non exclúe da participación nesta, sempre que se cumpran os seus requisitos. As solicitudes deberán formularse nos modelos normalizados que se facilitarán no rexistro xeral da Deputación, na sección de Cultura e Deportes e na páxina www.dicoruna.es, achegando, ademáis, e na orde na que aparece sinalada, a seguinte documentación: 3.1.- Unha fotocopia do documento nacional de identidade ou do documento que regulamentariamente o substitúa.3.2.- Un certificado de empadroamento en calquera municipio da provincia, no que deberá constar de forma expresa a data do seu empadroamento, de conformidade co disposto na base 2.2 3.3.- A definición da área das bolsas á que opta (unha por solicitude) con indicación do proxecto de investigación que se vai realizar, e do centro no que sera levado a cabo (no caso de que fose realizado nun centro). 3.4.- No caso de que o traballo estea avaliado por profesorado universitario ou por unha persoa de recoñecido prestixio no campo no que se vai desenvolver a investigación, unha certificación redactada pola mencionada persoa, que acredite o dito aval.3.5.- A certificación académica completa, na que figure a nota media simple do expediente académico (segundo a resolución do 15 de marzo de 2005, Diario Oficial de Galicia nº 57, do 23 de marzo). No caso de titulacións de universidades non pertencentes ao SUG (Sistema Universitario de Galicia), a media simple do expediente académico será determinada dacordo co establecido no protocolo de colaboración subscrito entre a Consellería de Educación e Ordenación Universitaria e as tres universidades galegas para a valoración de expedientes académicos, publicado por Resolución do 15 de marzo de 2005 (Diario Oficial de Galicia nº 57, do 23 de marzo). 3.6.- O currículo da persoa que fai a solicitude achegado de toda canta documentación considere representativa da súa formación. Se o traballo se vai facer coa colaboración dun equipo, deberá indicar os estudos das persoas que o integren, así como as súas actividades profesionais.3.7.- Un escrito no que autorice á Deputación para que solicite, no seu nome, á Axencia Tributaria e á Seguridade Social, a acreditación de que a persoa que solicita a bolsa está ao corrente nas súas obrigas cos citados organismos.3.8.- A documentación poderá ser presentada en copias simples, tendo en conta que as persoas que resulten titulares e suplentes das bolsas deberán realizar, no seu momento, as compulsas correspondentes. A documentación deberá ser presentada no rexistro xeral da Deputación ata o día 15 de marzo de 2011. A documentación tamén poderá ser presentada neste prazo, en calquera das formas dispostas no artigo 38.4 da Lei 30/1992, de Réxime xurídico das administracións públicas e do procedemento administrativo común. Sera constituido un tribunal, por maioría simple das persoas que o integren, para cada área das bolsas, e a celebración das sesións será conxunta. Cada tribunal estará presidido polo presidente da Deputación da Coruña e formarán parte de cada un deles a deputada presidenta da Comisión de Cultura, Educación e Patrimonio Histórico-Artístico, e tres representantes das universidades da provincia, sendo o seu secretario o da Corporación, ou a persoa na que delegue. Cada un dos tribunais valorará as solicitudes que lle correspondan en función da área designada na instancia polas persoas que soliciten as bolsas, non obstante, na primeira reunión que celebren, poderán reasignar a outra área, e por conseguinte, a outro tribunal, aquelas solicitudes que, polas súas especiais características, ou por erro das persoas participantes, non estivesen correctamente clasificadas, coa finalidade de que sexan avaliadas polo tribunal que sexa competente, atendendo ás características do proxecto presentado. A composición dos tribunais será publicada no taboleiro de anuncios da Deputación, con anterioridade á súa reunión, co fin de que se poidan interpoñer, se é o caso, os recursos legais pertinentes. Cada tribunal formulará a súa proposta de concesión das bolsas, que será motivada, dacordo cos criterio establecidos nas presentes base, e as súas actuacións serán secretas. O órgano competente para ditar o acordo de adxudicación é o presidente da Deputación.6.1.- As bolsas serán concedidas en función da ponderación dos seguintes criterios: * O interese da investigación e a súa aplicación práctica para o desenvolvemento da provincia: 4 puntos. * O rigor na formulación do proxecto de investigación, así como as persoas que o avalan, e o equipo científico que o apoia: 3 puntos. * O currículo da persoa solicitante: 3 puntos, que serán distribuidos dacordo co seguinte: Expediente académico: 2,5. Outros méritos: 0,5. A valoración do expediente académico será feita en función da nota media simple, segundo o establecido no protocolo de colaboración subscrito entre a Consellería de Educación e Ordenación Universitaria e as tres universidades galegas para a valoración de expedientes académicos, publicado por Resolución do 15 de marzo de 2005 (Diario Oficial de Galicia nº 57, do 23 de marzo), e será normalizado a 2,5.6.2.- Os tribunais poderán declarar desertas as bolsas en calquera das áreas que son o obxecto da convocatoria cando a calidade das persoas participantes non acade os criterios mínimos para a súa concesión, despois de ter feita a súa ponderación.6.3.- Cada tribunal poderá nomear o número de suplentes que considere oportuno, establecendo unha orde de prioridade. Estas persoas accederán ás bolsas, únicamente, no caso de existir algunha renuncia, ou revogación polo incumprimento das obrigas desta convocatoria.6.4.- A resolución da convocatoria será dada a coñecer no taboleiro de anuncios da deputación, e na páxina www.dicoruna.es, e producirá os efectos de notificación ás persoas interesadas.6.5.- Contra a resolución da presente convocatoria, que poñerá fin á vía administrativa, poderan ser interpostos, con carácter potestativo, os recursos seguintes: O recurso de reposición, diante do presidente da Deputación Provincial da Coruña, no prazo dun mes. O recurso contencioso administrativo, diante da xurisdicción contencioso- administrativa, no prazo de dous meses. Ambos os dous prazos serán contados dende o día seguinte ao da notificación da concesión das bolsas, dacordo co sinalado na base 6.1 desta convocatoria, e segundo o establecido na lei 30/1992 do 26 de novembro, de Réxime xurídico das administracións públicas e do procedemento administrativo común. A presentación dos recursos sinalados non poderá ser feita con carácter simultáneo.6.6.- Despois da comunicación da resolución da convocatoria, no prazo dun mes contado dende a data da súa publicación no taboleiro da Deputación, cada titular das bolsas deberá presentar a documentación seguinte: *Un escrito de aceptación da bolsa, no que declare, ademáis, que, na data da súa redacción, non incorre en ningunha das causas de incompatibilidade establecidas no apartado segundo das bases da convocatoria. *Un impreso de comunicación de datos bancarios para o Rexistro de Terceiros, para os efectos de domiciliación dos importes que lle serán aboados pola Deputación Provincial da Coruña, e cuxo modelo atópase no enderezo http://www.dicoruna.es/deputacion/impresos/xeraisSe transcorrese o prazo sinalado sen que fose presentada a acreditación á que se refire o presente parágrafo, será deixada sen efecto a adxudicación da bolsa á persoa que incumpra o presente apartado, e poderá ser adxudicada a bolsa a aquela que resultase nomeada suplente, na orde que o tribunal estableza, e que, igualmente, deberá acreditar o cumprimento dos requisitos correspondentes.6.7.- Coa finalidade de acreditar a realización do proxecto, as persoas que resulten titulares das bolsas deberán presentar un informe parcial, relativo á realización do traballo que fose o obxecto da bolsa, así como unha memoria final da investigación realizada, ao seu remate. O informe parcial levará a sinatura correspondente, e a memoria final levará, ademais da dita sinatura, a conformidade da persoa que dirixa o traballo, no caso de que este fose dirixido por outra persoa. Os prazos de presentación serán os seguintes: Informe parcial: despois de transcorrer seis meses dende o día seguinte ao da notificación da concesión da bolsa, e no prazo máximo de trinta días naturais contados a partir do día seguinte a aquel no que finalice o período de seis meses arriba sinalado. O informe parcial deberá reflectir, de forma clara, os pasos seguidos ata o momento en que sexa presentado, así como o estado no que se encontre a investigación iniciada, cun criterio rigoroso e fundamentado. Memoria final: deberá presentarse no prazo dun ano, que será contado a partir do día seguinte ao da notificación da bolsa. A memoria final consistirá no propio traballo resultante da investigación que sexa o obxecto da bolsa concedida, e deberá reflectir, adecuadamente, a consecución do obxectivo fixado no proxecto. Estes prazos poderán ser prorrogados, despois da presentación da correspondente solicitude razoada para estes efectos, dacordo co previsto na lexislación vixente. As bolsas serán aboadas en dous prazos, do seguinte xeito: * 75%: despois da adxudicación da bolsa, e da presentación da documentación sinalada no apartado 6.6 das presentes bases. * 25%: no prazo dun ano, que será contado dende a data da comunicación da adxudicación da bolsa, e tras a presentación previa da memoria final da investigación realizada, avalada pola persoa que dirixa o traballo. O informe e a memoria presentadas poderán ser valoradas polas persoas que formen parte da área do tribunal á que pertenza o traballo obxecto da bolsa concedida, por instancia da Deputación Provincial, e no caso de que ésta o considere pertinente. Os pagos serán realizados por medio de transferencia bancaria á conta indicada no parágrafo 4º do presente apartado.8.1.- Cumprir todas as normas establecidas nos apartados anteriores.8.2.- Comezar o traballo de investigación, que sexa o obxecto da bolsa, como máximo, no cuarto trimestre de 2010. Este prazo non rexerá para quen resulte titular da bolsa como consecuencia da aplicación do disposto no apartado 6.3 das presentes bases, que poderá comezar o o seu traballo no ano 2011.8.3.- Realizar a investigación prevista aténdose á finalidade da bolsa, para o que remitirán o informe parcial e a memoria final da investigación que realicen, nos prazos establecidos. A ausencia de presentación das memorias sinaladas nos prazos establecidos, sen que medie solicitude razoada de prórroga, que sexa admitida favorablemente pola Deputación, a renuncia á bolsa, ou o incumprimento de calquera das condicións contidas nas presentes bases, terá como efecto a obriga de devolución do importe da bolsa cobrado ata o momento no que se produza o incumprimento, ao que se lle engadirán os correspondentes xuros de mora. A propiedade intelectual dos traballos permanecerá en poder das persoas titulares das bolsas, podendo a Deputación reservarse durante doce meses os dereitos de editalos. Calquera edición posterior que se realice destes traballos fará constar que foi obxecto de bolsa por parte deste organismo. As persoas participantes na presente convocatoria aceptan en todos os seus termos as presentes bases, así como a resolución correspondente, todo iso, sen perxuízo do seu dereito á presentación dos recursos pertinentes. Para os casos non previstos nas presentes bases será de aplicación o disposto nas Bases de execución do presuposto xeral da Deputación da Coruña do ano 2011. A Coruña, 24 de xaneiro de 2011. O Presidente O Secretario Salvador Fernández Moreda José Luis Almau Supervía